fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi nl fi fi fi fi fi fi fi fi es fi fi fi fi fi fi fi fi en fi fi fi fi fi en fi fi fi fi fi en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Avoimen väylä psykologian opintoihin — Jyväskylän yliopiston avoin yliopisto
Hae psykologian alan tutkinto-opiskelijaksi avoimen yliopiston väylältä! Tee tutkintoon kuuluvia opintoja avoimessa yliopisto-opetuksessa ja hae opintojesi perusteella yliopistoon. Jyväskylän yliopistossa psykologian tutkimuskohteena on ihmismielen perusteiden ja kehityksen tutkimus. Avoimen väylän kautta pääset opiskelemaan filosofian maisteriksi (ei psykologin ammattipätevyyttä).
Psykologian opinnoissa opit ymmärtämään psykologian eri sisältöalueita ja ilmiöitä, jotka voivat liittyä kehityspsykologiaan, kliiniseen psykologiaan, neuropsykologiaan ja kognitiiviseen neurotieteeseen, persoonallisuuspsykologiaan sekä työ- ja organisaatiopsykologiaan.
Tutustu psykologian opetussuunnitelmaan: OPS 2020–2023
Koulutus keskittyy ihmismielen teoreettiseen ymmärtämiseen antaen valmiudet tehdä psykologian alueella tutkimusta ja antaa opetusta sekä toimia muissa psykologian tuntemusta vaativissa asiantuntijatehtävissä. Tutkinnon suorittaneet voivat toimia esimerkiksi tutkijoina, opettajina tai useissa muissa vastaavissa tehtävissä. Tutkinto ei kuitenkaan anna psykologin ammattipätevyyttä.
Haku ja opiskelijavalinta psykologian tutkintokoulutukseen
Avoimen väylä, psykologian kandidaatti- ja maisteriohjelma, psykologian kandidaatti ja filosofian maisteri (3 v + 2 v)
Avoimen yliopiston väylän kautta voit hakea yliopistoon ilman valintakoetta tai todistusvalintaa. Väylällä tutustut haluaamasi tieteenalaan ennen hakua tutkinto-opiskelijaksi. Tutustut samalla yliopisto-opiskeluun ja kehität opiskelutaitojasi.
Tutkinto-opiskelijaksi avoimen väylältä haetaan yhteishaussa täyttämällä hakemus Opintopolku.fi-palvelussa. Avoimen väylän kautta hakevilla tulee olla aiempia avoimen yliopiston tai yliopiston opintosuorituksia (ks. hakuohjeet).
Huom.! Psykologian väylältä ei voi hakea psykologin kelpoisuuden antaviin opintoihin, vaan tutkintonimike on filosofian maisteri. Voit työskennellä esimerkiksi tutkijana tai opettajana. Jos haluat opiskella psykologiksi, tutustu tähän psykologian tutkinto-ohjelmaan, josta tutkintonimike on psykologian maisteri.
Psykologian väylä (60 op)
25 op Psykologian perusopinnot*
35 op Psykologian aineopinnot*
*Perus- ja aineopinnot suoritettuna vähintään kokonaisarvosanalla hyvä (3).
Seuraava haku: Kevään yhteishaku
Opiskelijavalinta: Keväällä 2022 avoimen väylältä valitaan kymmenen (10) hakukelpoista opiskelijaa valintaperusteissa kerrotun pisteytyksen perusteella.
Katso tästä valintaperusteet ja hakuohjeet tutkintokoulutukseen
Psykologian opinnot avoimessa yliopistossa
Jyväskylän yliopistossa väyläopiskelu aloitetaan psykologian perusopinnoista (25 op). Ensimmäisenä suoritetaan opintojakso PSYP110 Kehityspsykologia I (5 op) ja sen jälkeen muut perusopintoihin sisältyvät opintojaksot vapaassa järjestyksessä. Perusopintoihin sisältyvät opintojaksot suoritettuasi voit jatkaa edelleen psykologian aineopintoihin (35 op). (ks. avoimen väylän haun valintaperusteet).
Väyläopinnot (60 op) avoimessa yliopistossa
Kesto: laskennallisesti noin 1–2 vuotta täysipäiväistä opiskelua. Opinnot on mahdollista suorittaa myös pidemmällä aikavälillä.
Hinta: 15 € / opintopiste
Tutustu ja ilmoittaudu JYU avoimen psykologian opintoihin
Väyläopintoihin ei tarvitse hakea. Voit suorittaa väyläopinnot avoimessa yliopistossa etäopiskellen. Opiskeluun on hyvä varata riittävästi aikaa.
Lisätietoja: Psykologian yhteyshenkilöt avoimessa yliopistossa
Opiskelu kasvatustieteiden ja psykologian tiedekunnassa
Jos sinut valitaan tutkintokoulutukseen, opintosi alkavat hakua seuraavassa elokuussa. Opiskelijaksi valitut saavat opinto-oikeuden myös maisteriopintoihin. Avoimen väylältä tulleiden kandidaatti-maisteritutkinnon opinnot kestävät noin 3,5–4 vuotta aiempien opintojen määrästä riippuen.
Jyväskylän yliopistossa ei ole maisterihakua psykologiaan. Jos sinulla on jo korkeakoulututkinto ammattikorkeakoulusta tai yliopistosta, voit kuitenkin hakea muihin soveltuviin maisteriohjelmiin. Tutustu JYU:n suomenkielisiin maisteriohjelmiin ja englanninkielisiin maisteriohjelmiin. Voit myös ottaa yhteyttä avoimen yliopiston opintopalveluihin HelpJYU-palvelumme kautta.
Kysy ilmoittautumisesta, opintomaksuista ja -oikeudesta opintopalveluistamme:
Kysy ilmoittautumisesta, opintomaksuista ja -oikeudesta opintopalveluistamme:
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice